2012 בארצות הברית

2012 בארצות הברית היא השנה בה חגגה ארצות הברית 236 שנה מיום היווסדה.

הנהגה 
 הנשיא: ברק אובמה (המפלגה הדמוקרטית)
 סגן נשיא: ג'ו ביידן (המפלגה הדמוקרטית)
 יושב ראש בית הנבחרים: ג'ון ביינר (המפלגה הרפובליקנית)
 מנהיג הרוב בסנאט: הארי ריד (המפלגה הדמוקרטית)
 הקונגרס: הקונגרס ה-112

אירועים בולטים 

 3 בינואר – הבחירות המקדימות לנשיאות ארצות הברית במפלגה הרפובליקנית 2012: הסנאטור לשעבר מטעם פנסילבניה, ריק סנטורום, מנצח בבחירות שנערכו במדינת איווה, בהפרש של 34 קולות בלבד, את מושל מסצ'וסטס לשעבר מיט רומני המוביל בסקרים.
 5 בינואר – מסמכים מסווגים מודלפים לאינטרנט המפרטים פיתוחים של מגוון כלי נשק לא קטלניים אשר נמצאים בפיתוח צבא ארצות הברית, בהם כלי נשק מבוסס לייזר הנועד להסיט מטוסים עוינים, נשק תת-מימי המשגר גלי קול מעוררי בחילה בקרב צוללנים עוינים, וכלי נשק מבוסס חום שנועד לאלץ קהל מפגינים להתפזר.
 19 בינואר – הבחירות המקדימות לנשיאות ארצות הברית במפלגה הרפובליקנית 2012: ערב הבחירות המקדימות בדרום קרוליינה, המועמד הרפובליקני לנשיאות ריק פרי מכריז על פרישתו מהמירוץ לנשיאות.
 19 בינואר - במהלך מבצע בינלאומי של מחלקת המשפטים של ארצות הברית נסגר אתר אירוח הקבצים הפופולרי Megaupload.com כאשר במקביל נעצר מייסד האתר קים דוטקום באחוזתו שבניו זילנד.
 15 בפברואר – חברת קלוגס רוכשת את יצרנית החטיפים פרינגלס מפרוקטר אנד גמבל תמורת 2,700,000,000 דולרים.
 27 בפברואר – אתר ההדלפות ויקיליקס מתחיל לחשוף את התכתובות הראשונות מתוך 5,000,000 תכתובות של חברת המודיעין האמריקאית סטראטפור.
 13 במרץ – חברת אנציקלופדיה בריטניקה, המבוססת בשיקגו, הודיעה על הפסקת הפקתן של מהדורות דפוס חדשות של האנציקלופדיה בריטניקה, האנציקלופדיה המודפסת הוותיקה בעולם. מאידך, הודיעה על התמקדות בגרסת האינטרנט של האנציקלופדיה. 
 6 באפריל – מטוס F/A-18 סופר הורנט מתרסק לתוך קומפלקס דירות בעיר וירג'יניה ביץ' שבמדינת וירג'יניה.
 9 באפריל – פייסבוק רוכשת את האפליקציה החינמית לשיתוף התמונות אינסטגרם, שבה 13 עובדים בלבד, תמורת מיליארד דולר.
 10 באפריל – הבחירות המקדימות לנשיאות ארצות הברית במפלגה הרפובליקנית 2012: המועמד הרפובליקני לנשיאות ריק סנטורום מכריז על פרישתו מהמירוץ לנשיאות.
 22 באפריל – 2 במאי - צ'ן גואנגצ'נג, אזרח סיני שהוא פעיל זכויות אדם ומתנגד משטר סיני, נמלט ממעצר בית ומבקש מקלט בשגרירות האמריקאית בבייג'ינג, וגורם לבכך לתקרית דיפלומטית.
 8 במאי – במשאל עם שהתקיים בצפון קרוליינה, בו השתתפו כחצי מיליון מצביעים, הוחלט על הוספת תיקון לחוקת המדינה האוסר על נישואים חד-מיניים בתחומי המדינה.
 9 במאי – הנשיא ברק אובמה מצהיר לראשונה, בעיצומה של מערכת הבחירות לנשיאות, כי הוא תומך בקיומם של נישואים חד-מיניים בארצות הברית. בכך הפך אובמה לנשיא המכהן הראשון בתולדות ארצות הברית שהביע במהלך כהונתו את תמיכתו בקיום נישואים חד-מיניים.
 22 במאי – סוכנות נאס"א וחברת SpaceX משגרות בהצלחה את החללית דרגון לתחנת החלל הבינלאומית אשר הופכת בעקבות כך לחללית המסחרית הראשונה בהיסטוריה אשר עגנה בתחנת החלל הבינלאומית.
 5 ביוני – לאחר שנתיים של מאבק ציבורי חריף שהתנהל נגד המושל הרפובליקני המכהן של מדינת ויסקונסין סקוט ווקר בשל כך שקידם צעדים להגבלת זכויותיהם של חברי האיגודים במדינה, ווקר זכה בבחירות החוזרות שהתקיימו במדינה ובכך הפך למושל הראשון בתולדות ארצות הברית ששרד בחירות חוזרות.
 25 ביוני – בית המשפט העליון של ארצות הברית דוחה את רוב התקנות של חוק ההגירה הנוקשה של מדינת אריזונה, אך מאפשר לשמר את התקנה השנוייה ביותר במחלוקת בחוק, המאפשרת לשוטרים לעצור כל אדם הנראה בעיניהם כמהגר בלתי חוקי ולדרוש ממנו להציג מסמכים.
 28 ביוני – בית המשפט העליון של ארצות הברית מאשר את חוק הגנת החולה וטיפול בר השגה, וקובע שאינו מנוגד לחוקה. בית המשפט פסק שאמנם בניגוד לטענת הממשל, אין לקונגרס זכות לחייב אדם להשתתף בפעילות מסחרית, ועל כן אין החוק יכול להעניש על סירוב לקנות ביטוח בריאות, בפלילים או בקנס שבא כעונש. עם זאת, נמצא שיש לקונגרס זכות להטיל על אזרח מס אם ימנע מקניית הביטוח, דבר המאפשר בעצם לסעיפי החוק להתקיים.
 20 ביולי – פיגוע הירי באורורה: בפיגוע ירי בבכורת הסרט "עלייתו של האביר האפל" באורורה, פרבר של דנבר שבקולורדו, נרצחו 12 מצופי הסרט ונפצעו כ-50.
 5 באוגוסט – בפיגוע ירי במקדש סיקי באווק קריק, פרבר של מילווקי שבויסקונסין, נרצחו שישה אנשים ונפצעו ארבעה נוספים. האירוע מסתיים כאשר היורה מתאבד במהלך חילופי ירי עם כוחות המשטרה שהוזעקו למקום. היורה, וייד מייקל פייג', הוא חייל לשעבר שהשתייך לקבוצות נאו-נאציות וגלוחי ראש. 
 6 באוגוסט – מארס סיינס לברטורי של נאס"א נחת על הכוכב מאדים.
 27–30 באוגוסט - התקיימה הוועידה הרפובליקנית בטמפה שבפלורידה. ב-28 באוגוסט 2012 צירי המפלגה הרפובליקנית בחרו באופן רשמי את המועמדים שיתמודדו מטעם המפלגה הרפובליקנית בבחירות לנשיאות ארצות הברית. ב-30 באוגוסט 2012 מיט רומני קיבל את מינוי המפלגה הרפובליקנית.
 3–6 בספטמבר - התקיימה הוועידה הדמוקרטית בשארלוט שבקרוליינה הצפונית. ב-4 בספטמבר צירי המפלגה הדמוקרטית בחרו באופן רשמי את המועמדים שיתמודדו מטעם המפלגה הדמוקרטית בבחירות לנשיאות ארצות הברית. ב-6 בספטמבר 2012 ברק אובמה קיבל את מינוי המפלגה הדמוקרטית להתמודדות על כהונה שנייה.
 11 בספטמבר – מתקפת הטרור בקונסוליה האמריקנית בבנגאזי: במהלך מתקפת טרור אסלאמי על מתחם שגרירות ארצות הברית בבנגאזי שבלוב, השתלטו הטרוריסטים על בניין השגרירות, רצחו את השגריר ג'יי כריסטופר סטיבנס ושלושה עובדים נוספים, יידו רימונים ופצצות, שיגרו רקטות וירו מנשק חם לעבר בניינים נוספים והציתו את המתחם.
 3 באוקטובר – עימות הבחירות הראשון נערך באוניברסיטת דנבר בעיר דנבר שבקולורדו בין המועמדים לנשיאות.
 9 באוקטובר – הפיזיקאי האמריקאי דייוויד וינלנד זוכה בפרס נובל לפיזיקה, יחד עם הפיזיקאי היהודי-צרפתי סרז' הרוש, על "שיטות מחקר פורצות דרך שמאפשרות מדידה ומניפולציות של מערכות קוונטיות".
 16 באוקטובר – עימות הבחירות השני נערך באוניברסיטת הופסטרה בעיירה המפסטד שבניו יורק בין המועמדים לתפקיד סגן הנשיא.
 22 באוקטובר – עימות הבחירות השלישי והאחרון נערך באוניברסיטת לין בעיר בוקה ריטון שבפלורידה בין המועמדים לנשיאות.
 29 באוקטובר – הוריקן סנדי: סופת הוריקן נדירה אשר התפתחה בים הקריבי, גרמה לנזק רב בעת שעברה דרך חלק מהאיים הקריביים, היא גרמה לנזקים נרחבים לאורך החוף המזרחי של ארצות הברית בעלות של מיליארדי דולרים, כולל הצפה של חלקים נרחבים מהעיר ניו יורק ופרבריה, הרס של אלפי בתים, וגרמה לכך שאזורים נרחבים נותקו מרשת החשמל. בסביבות 70 בני אדם נהרגו בסופה לכל אורך החוף המזרחי של ארצות הברית.
 30 באוקטובר – חברת וולט דיסני רוכשת את חברת לוקאס פילם תמורת 4.05 מיליארד דולרים. במסגרת העסקה מועברים לדיסני הזכויות על הזיכיונות מלחמת הכוכבים ואינדיאנה ג'ונס.
 6 בנובמבר – הבחירות לנשיאות ארצות הברית 2012 ולקונגרס ה-113 : בבחירות לנשיאות ארצות הברית מושל מסצ'וסטס לשעבר מיט רומני מפסיד לנשיא המכהן ברק אובמה.
 11 בדצמבר – מלחמת האזרחים בסוריה: נשיא ארצות הברית ברק אובמה מכיר במורדים הסורים כ"נציגים הלגיטימיים" של העם הסורי.
 14 בדצמבר – הטבח בבית הספר היסודי סנדי הוק: 27 בני אדם, בהם 20 ילדים בגילאים 6 ו-7, נרצחים בפיגוע ירי בבית הספר היסודי "סנדי הוק" שבניוטאון, קונטיקט. לפני הירי בבית הספר, היורה אדם לאנזה בן ה-20 רוצח את אמו ננסי לאנזה בת ה-52 בביתם המשותף בניוטאון. החשוד התאבד בעת האירוע. זהו מסע הירי הקטלני ביותר במוסד חינוכי בארצות הברית לאחר הטבח בווירג'יניה טק.

נפטרו 
 

 
 20 בינואר – אטה ג'יימס, זמרת ומחברת שירים אמריקנית, זוכת ארבעה פרסי גראמי. (נולדה ב-1938)
 3 בפברואר – זלמן קינג, במאי ומפיק אמריקאי
 3 בפברואר – בן גזארה, שחקן אמריקאי (נולד ב-1930)
 11 בפברואר – ויטני יוסטון, זמרת פופ, רית'ם אנד בלוז, גוספל וסול, כותבת ומלחינת שירים, ושחקנית קולנוע אמריקנית. (נולדה ב-1963)
 29 בפברואר – דייווי ג'ונס, זמר ושחקן הבריטי, חבר להקת המאנקיז ותושב ארצות הברית. (נולד ב-1945)
 5 במרץ – רוברט שרמן, פזמונאי אמריקאי 
 7 באפריל – מייק וולאס, עיתונאי, מנחה טלוויזיה ושחקן. (נולד ב-1918)
 18 באפריל – דיק קלארק, מנחה טלוויזיה (נולד ב-1929)
 4 במאי – אדם יאוך, ראפר אמריקני, חבר בלהקת ההיפ הופ ביסטי בויז (נולד ב-1964)
 8 במאי – מוריס סנדק, צייר, מאייר וסופר יהודי-אמריקאי (נולד ב-1928)
 17 במאי – דונה סאמר, זמרת אמריקאית (נולד ב-1948)
 5 ביוני – ריי ברדבורי, סופר מדע בדיוני ופנטזיה אמריקאי (נולד ב-1920)
 11 ביוני – אן רת'רפורד, שחקנית קנדית-אמריקאית
 13 ביוני – ויליאם נולס, כימאי אמריקאי וחתן פרס נובל לכימיה בשנת 2001 (נולד ב-1917)
 16 ביוני – סוזן טיירל, שחקנית אמריקאית
 17 ביוני – רודני קינג, עבריין שהורשע בפלילים ממוצא אפרו אמריקאי אשר היה קורבן לאלימות משטרתית (נולד ב-1965)
 26 ביוני – נורה אפרון, תסריטאית, במאית מפיקה, סופרת ועיתונאית אמריקאית יהודייה. (נולדה ב-1941)
 3 ביולי – אנדי גריפית', שחקן קולנוע וטלוויזיה, זמר ומפיק (נולד ב-1926)
 8 ביולי – ארנסט בורגניין, שחקן אמריקאי (נולד ב-1917)
 13 ביולי – ריצ'רד ד. זאנוק, מפיק אמריקאי
 15 ביולי – סלסט הולם, שחקנית אמריקאית
 22 ביולי – פרנק פירסון, במאי ותסריטאי אמריקאי
 23 ביולי – סאלי רייד, האסטרונאוטית האמריקאית הראשונה שטסה לחלל (נולדה ב-1951)
 24 ביולי – שרמן המסלי, כוכב הסדרה "משפחת ג'פרסון" (נולד ב-1938)
 24 ביולי – צ'אד אוורט, שחקן אמריקאי
 31 ביולי – גור וידאל, סופר אמריקאי (נולד ב-1925)
 6 באוגוסט – מרווין האמליש, מלחין אמריקאי
 20 באוגוסט – פיליס דילר, שחקנית אמריקאית
 23 באוגוסט – ג'רי נלסון, שחקן ובובנאי אמריקאי
 25 באוגוסט – ניל ארמסטרונג, אסטרונאוט אמריקאי, והאדם הראשון שדרך על הירח (נולד ב-1930)
 1 בספטמבר – האל דייוויד, תמלילן יהודי-אמריקאי (נולד ב-1921)
 3 בספטמבר – מייקל קלארק דאנקן, שחקן קולנוע אמריקני, מועמד פרס אוסקר לשחקן המשנה הטוב ביותר וזוכה פרס סאטורן לשנת 1999. (נולד ב-1957)
 25 בספטמבר – אנדי ויליאמס, זמר אמריקאי (נולד ב-1927)
 26 בספטמבר – ג'וני לואיס, שחקן אמריקאי (נולד ב-1983)
 10 באוקטובר – אלכס קאראס, שחקן אמריקאי
 21 באוקטובר – ג'ורג' מקגוורן, היסטוריון, סופר ופוליטיקאי אמריקאי, שכיהן כסנאטור מטעם מדינת דקוטה הדרומית והיה מועמד לנשיאות ארצות הברית מטעם המפלגה הדמוקרטית בבחירות בשנת 1972 (נולד ב-1922)
 5 בנובמבר – אליוט קרטר, מלחין אמריקאי. (נולד ב-1908)
 23 בנובמבר – לארי הגמן, שחקן טלוויזיה וקולנוע אמריקני. (נולד ב-1931)
 5 בדצמבר – דייב ברובק, פסנתרן ג'אז אמריקאי. (נולד ב-1920)
 17 בדצמבר – דניאל אינווי, פוליטיקאי אמריקאי. (נולד ב-1924)
 24 בדצמבר – צ'ארלס דרנינג, שחקן קולנוע, תיאטרון וטלוויזיה אמריקאי. (נולד ב-1923)
 24 בדצמבר – ג'ק קלוגמן, שחקן טלוויזיה, קולנוע ותיאטרון אמריקאי. (נולד ב-1922)
 27 בדצמבר – נורמן שוורצקופף, מפקד פיקוד מרכז של ארצות הברית, ומפקד כוחות הקואליציה בזמן מלחמת המפרץ. (נולד ב-1934)

קישורים חיצוניים

הערות שוליים